জেসন রয়
জেসন জোনাথন রয় (ইংরেজি: Jason Roy; জন্ম: ২১ জুলাই, ১৯৯০) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত ইংল্যান্ডের আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। তাকে ইংল্যান্ডের সর্বাপেক্ষা উদীয়মান তরুণ খেলোয়াড় হিসেবে মনে করা হয়। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের পক্ষে খেলছেন জেসন রয়। দলে তিনি মূলতঃ ডানহাতে শীর্ষসারির ব্যাটসম্যানের ভূমিকায় অবতীর্ণ হয়ে থাকেন।